ვასილ გულეური

ვასილ გულეური (დ. 19 აგვისტო 1971, გორი) — ქართველი საბავშვო მწერალი, მთარგმნელი. იაკობ გოგებაშვილის სახელობის საბავშვო და საყმაწვილო ლიტერატურული პრემიის ლაურეატი (2019; 2020; 2021); ლიტერატურული პრემია „საგურამოს“ ლაურეატი (2020); ასტრიდ ლინდგრენის საერთაშორისო პრემიის ნომინანტი (2018).
ბიოგრაფია
დაიბადა 1971 წელს, ქალაქ გორში. 1995 წელს დაამთავრა საქართველოს ტექნიკური უნივერსიტეტის არქიტექტურის ინსტიტუტი. არის მედია ორგანიზაცია „გოუ ჯგუფის“ „კავკასიის ავტორთა სკოლის“ პირველი სასწავლო კურსის მონაწილე (2011).
სხვადასხვა წლებში მუშაობდა კორესპონდენტად გაზეთებში „გორი“, „ახალი ეპოქა“, „ახალი ქართული გაზეთი“, „24 საათი“, 2003–2005 წლებში იყო „ხალხის გაზეთის“ რედაქტორი.
შემოქმედება
პირველი თარგმანები დაიბეჭდა გაზეთებში „რუბიკონი“, „მესამე გზა“. საბავშვო ლექსები პირველად გამოქვეყნდა ჟურნალში „დილა“. 2007 წელს გახდა ლიტერატურულ კონკურს „წეროს“ გამარჯვებული (მე-2 ადგილი) საბავშვო ლექსების ციკლისთვის „საბავშვო ბაღი“. პირველი საბავშვო კრებული „მელაკუდას მაღაზია“ გამოვიდა 2007 წელს (გამომცემლობა „დიოგენე“). ავტორია წიგნებისა „ჩიტის მოტანილი ამბები“ (გამომცემლობა „დიოგენე“, 2008), „საბავშვო ლექსები“ (GPC, 2009), „ხუთი ამბავი ლექსად“ (გამომცემლობა „სეზანი“, 2009), „ზოოპარკი“ (საკუთარი ფოტოილუსტრაციებით, გამომცემლობა „შემეცნება“, 2011), „ნაძვის ხის მოსართავი ლექსები“ (ლელა ცუცქირიძესთან ერთად, გამომცემლობა „დიოგენე“, 2012), „ციცქნა ციკოს ცისქვეშეთი“ (გამომცემლობა „საუნჯე“, 2013), ზღაპრები „თოვლის გუნდას“ სერიით (გამომცემლობა „პალიტრა L“, 2015). „მხიარული ლექსები“ („ელფის გამომცემლობა“, 2015) და სხვა.
2011 წელს საზოგადოებრივმა რადიომ და ელფის გამომცემლობამ გამოაცხადეს საშობაო ზღაპრის კონკურსი, სადაც ვასილ გულეურის პიესამ „დაბრუნებული ბგერები“ პირველი ადგილი დაიკავა. რადიოდადგმა 2012 წლის 7 იანვარს გადაიცა საზოგადოებრივი რადიოს ეთერში, ხოლო წლის ბოლოს ცალკე წიგნად გამოვიდა ამავე სახელწოდების ზღაპარი.
თარგმნილი აქვს სერგეი ესენინის, ნიკოლოზ გუმილიოვის, ანა ახმატოვას, მარინა ცვეტაევას, ბელა ახმადულინას, იოსებ ბროდსკის, ვერონიკა ტუშნოვას, ქრისტინე ლავანტის, ინგებორგ ბახმანის, ჟან ჟენეს, ჯეიმზ ჯოისის, რადიარდ კიპლინგის და სხვათა ლექსები.
თარგმანები დაბეჭდილია ალმანახებში „ახალი თარგმანები“, „აფრა“. შესულია დათო ბარბაქაძის პროექტის „XX საუკუნის ავსტრიული ლირიკა“ გამოცემებში.
გამომცემლობა „ინტელექტის“ პროექტის „ერთი შედევრის ყველა ქართული თარგმანი“ გამოცემებში დაბეჭდილია ვასილ გულეურის მიერ თარგმნილი მარინა ცვეტაევას, ბორის პასტერნაკის, რადიარდ კიპლინგის, უოლტ უიტმენის, ფრანსუა ვიიონის ლექსები. ამავე გამოცემის ფარგლებში, რადიარდ კიპლინგის ლექსის „If“ თარგმანზე გამოცხადებულ კონკურსში ვასილ გულეურის თარგმანმა მესამე პრემია დაიმსახურა.
2011 წელს გაზეთ „ლიტერატურული მესხეთის“ მიერ გამოცხადებულ თარგმანის კონკურსში, რომელიც სახალხო დღესასწაულ „შოთაობას“ მიეძღვნა, ვასილ გულეურის თარგმანებმა მეორე პრემია მიიღო, ხოლო ამავე კონკურსში 2012 წელს — პირველი პრემია.
მის მიერ ქართულად პირველად ითარგმნა ცნობილი ირლანდიელი მწერლის ჯეიმზ ჯოისის ლექსების კრებული „კამერული მუსიკა“, რომელიც 2012 წელს გამოსცა „არტანუჯმა“.
2015 წელს ასევე პირველად ქართულ ენაზე გამოიცა მის მიერ თარგმნილი არკადი და ბორის სტრუგაცკების რომანი „ორშაბათი იწყება შაბათს“ (გამომცემლობა „წიგნები ბათუმში“).
2019 წელს მიიღო იაკობ გოგებაშვილის სახელობის საბავშვო და საყმაწვილო ლიტერატურული პრემია წიგნისთვის „მიკო და რეი“ (ნომინაცია „საუკეთესო პროზაული წიგნი“).
2021 წელს მისი საბავშვო წიგნი "ამბები კატა კოტოსი", ია გიგოლაშვილის ილუსტრაციებით, გახდა გამომცემლობა „პალიტრა L“-ის ლიტერატურული კონკურსის "გახდი საბავშვო ბესტსელერის ავტორი" ერთ-ერთი გამარჯვებული.
ბიბლიოგრაფია
საბავშვო
„ქარის მოყოლილი ზღაპრები“ (გამომცემლობა „პალიტრა L“, 2023);
„ლუკა და ნუკა“ („ელფის გამომცემლობა“, 2023);
„ქუჩის ძაღლი“ (გამომცემლობა „სეზანი“, 2022);
„ამბები კატა კოტოსი“ (გამომცემლობა „პალიტრა L“, 2022);
„თოვლის გუნდა და საახალწლო საჩუქრები“ (გამომცემლობა „პალიტრა L“, 2021);
„დინოზავრიდან კომპიუტერამდე“ (გამომცემლობა „სეზანი“, 2021);
„შარლოტა და მისი მეგობრები“ (გამომცემლობა „პალიტრა L“, 2020);
„ნეტავ, მალე გავიზრდები?!“ (გამომცემლობა „პალიტრა L“, 2020). იაკობ გოგებაშვილის სახელობის საბავშვო და საყმაწვილო ლიტერატურული პრემია (2021);
„გუნდა და მისი მეგობრები“ (ნათია ჯანაშიასთან ერთად. გამომცემლობა „პალიტრა L“, 2019). იაკობ გოგებაშვილის სახელობის საბავშვო და საყმაწვილო ლიტერატურული პრემია (2020);
„მიკო და რეი“ (გამომცემლობა „ქართული“, 2018). იაკობ გოგებაშვილის სახელობის საბავშვო და საყმაწვილო ლიტერატურული პრემია (2019);
„გრაფიკული ლექსები“ (ჟურნალ „დილის“ ბიბლიოთეკა, 2017);
„ჩხუბი სამზარეულოში“ („ელფის გამომცემლობა“, 2017);
„მხიარული ლექსები“ („ელფის გამომცემლობა“, 2016);
„თოვლის გუნდა მეგობარს დაეძებს“ (გამომცემლობა „პალიტრა L“, 2015; განმეორებითი გამოცემა 2019);
„თოვლის გუნდა ცირკში“ (გამომცემლობა „პალიტრა L“, 2015);
„თოვლის შვილიშვილი“ (გამომცემლობა „პალიტრა L“, 2015);
„ციცქნა ციკოს ცისქვეშეთი“ (გამომცემლობა „საუნჯე“, 2013);
„დაბრუნებული ბგერები“, საშობაო ზღაპარი („ელფის გამომცემლობა“, 2012; განმეორებითი გამოცემა 2021);
„ნაძვის ხის მოსართავი ლექსები“ (ლელა ცუცქირიძესთან ერთად, გამომცემლობა „დიოგენე“, 2012);
„ზოოპარკი“ (საკუთარი ფოტოილუსტრაციებით, გამომცემლობა „შემეცნება“, 2011);
„ხუთი ამბავი ლექსად“ (გამომცემლობა „სეზანი“, 2009);
„საბავშვო ლექსები“ (GPC, 2009);
„ჩიტის მოტანილი ამბები“ (გამომცემლობა „დიოგენე“, 2008);
„მელაკუდას მაღაზია“ (გამომცემლობა „დიოგენე“, 2007).
თარგმანები
დოქტორი სიუზი, „მწვანე კვერცხები და ლორი“ (გამომცემლობა „პალიტრა L“, 2021);
დოქტორი სიუზი, „როგორ მოიპარა გრინჩმა შობა!“ (გამომცემლობა „პალიტრა L“, 2020);
ამბროზ ბირსი, „ეშმაკის ლექსიკონი“ (თამარ კოტრიკაძესთან ერთად, გამომცემლობა „არტანუჯი“, 2020);
ვერონიკა ტუშნოვა, „ბედნიერების ასი საათი“ („ნოდარ დუმბაძის გამომცემლობა“, 2020);
ვიქტორია ლედერმანი, „მაიას კალენდარი“ („ელფის გამომცემლობა“, 2020);
ბეატრის პოტერი, „კურდღელი პიტერი და სხვა ზღაპრები“ („ელფის გამომცემლობა“, 2020);
არკადი და ბორის სტრუგაცკები, „ორშაბათი იწყება შაბათს“ (გამომცემლობა „წიგნები ბათუმში“, 2015);
ჯეიმზ ჯოისი, „კამერული მუსიკა“ (გამომცემლობა „არტანუჯი“, 2012).
სხვა
„ანდალუსიური ზღაპარი“ (სერია „მოგზაურობის ანაბეჭდები“, გამომცემლობა „პეგასი“, 2023)
„გულინარია გულეურისგან“. სამზარეულოს გზამკვლევი მამაკაცებისთვის („ნოდარ დუმბაძის გამომცემლობა“, 2018)
კრიტიკა
გიორგი ლობჟანიძე — „როგორც დიდებისთვის, ოღონდ…უკეთესად…“, „პუბლიკა“, 2020
ანი კოპალიანი — „ძია ვასო“, ინტერნეტგაზეთი „მასწავლებელი“, 2015.
გიორგი ლობჟანიძე — „დიდებისთვის, ოღონდ ცოტა უკეთ…“, რადიო „თავისუფლების“ ბიბლიოთეკა, 2013.
ნინო ჩხიკვიშვილი — „მცირე ოპუსი ვასილ გულეურის საყმაწვილო პოეზიის შესახებ“, „ლიტერატურული პალიტრა“, 2009
თამარ კოტრიკაძე — „რა ამბები მოაქვთ ჩიტებს?“, ლიტერატურა, ცხელი შოკოლადი, 2008
თამარ კოტრიკაძე — „მე ვარ ადამიანი“. „აფრა“, #13, 2007–2008
რესურსები ინტერნეტში
ვასილ გულეური — რადიო თავისუფლება
გუმილიოვის ქართული თარგმანები
ვასილ გულეური — ქართული წიგნის ეროვნული ცენტრი
სქოლიო
დაბადებული 19 აგვისტო
დაბადებული 1971
გორში დაბადებულები
ქართველი საბავშვო მწერლები
ვასილ
საქართველოს ტექნიკური უნივერსიტეტის კურსდამთავრებულები (1995)